

Αρκαλοχώρι, 03/ 04/2025

Προς: ΜΜΕ

**ΔΕΛΤΙΟ ΤΥΠΟΥ**

**Πασχαλινό παζάρι από το “Χαμόγελο του Παιδιού” – Την Τετάρτη 9 Απριλίου 2025 στην Πλατεία Ηρώων Πολυτεχνείου στο Αρκαλοχώρι και στην Κεντρική Πλατεία Καστελλίου**

Με το μήνυμα «Μία λαμπάδα… ένα Χαμόγελο», ο Δήμος Μινώα Πεδιάδας και «Το Χαμόγελο του Παιδιού», προσκαλούν τον κόσμο, στο Πασχαλινό Παζάρι που διοργανώνεται στο Αρκαλοχώρι και στο Καστέλλι, στις 9 Απριλίου 2025, με όμορφες χειροποίητες λαμπάδες και πασχαλινά είδη για τις γιορτινές αγορές ενόψει του Πάσχα!

Στο Αρκαλοχώρι το Παζάρι θα γίνει στην Πλατεία Ηρώων Πολυτεχνείου, από τις 10:00-14:00 και στην Κεντρική Πλατεία Καστελλίου, από τις 9:00-14:00.

Ο Δήμαρχος Μινώα Πεδιάδας Βασίλης Κεγκέρογλου και οι συνεργάτες του «Χαμόγελου του Παιδιού», καλούν τον κόσμο να στηρίξει τον Οργανισμό, βοηθώντας στην κάλυψη των αναγκών χιλιάδων παιδιών.

«Επιλέγοντας λαμπάδες και τα πασχαλινά τους δώρα, από «Το Χαμόγελο του Παιδιού», οι πολίτες μπορούν να συμμετάσχουν ενεργά στην προσπάθεια να καλυφθούν οι ανάγκες χιλιάδων παιδιών και οικογενειών που αντιμετωπίζουν προβλήματα διαβίωσης και χρειάζονται την υποστήριξη όλων μας! Με αυτή τη βοήθεια το "Χαμόγελο του Παιδιού" μπορεί να προσφέρει με τη σειρά του, ένα όμορφο και ζεστό Πάσχα, γεμάτο θαλπωρή σε χιλιάδες παιδιά», ανέφερε χαρακτηριστικά ο Δήμαρχος .